
Z A P I S N I K
11. sjednice Vijeća Mjesnog odbora Novoselec, 
održane 05.04.2022.godine
u prostorijama mjesne samouprave Novoselec, Novoselečki put 181
s početkom u 19:00 sati


NAZOČNI ČLANOVI VIJEĆA:   
Petra Križić, Mario Žugčić, Karlo Lušo, Ivan Radoš, Gordana Cindrić
Predsjedava Petra Križić, predsjednica Vijeća.
Zapisnik vodi Petra Križić, član Vijeća. 

Predsjednica pozdravlja sve prisutne na sjednici.
Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 11. sjednicu Vijeća Mjesnog odbora.
Putem elektronske pošte svi Vijećnici su prethodno dobili zapisnik 10. sjednice Vijeća i dokumentaciju vezanu za točke Dnevnog reda te su svi pročitali navedeni zapisnik.
Predsjednica stavlja zapisnik na glasanje te Vijeće većinom 5 od 5 glasova, bez izmjena prihvaća tekst Zapisnika 10. sjednice Vijeća održane 14.03.2022.godine.

Predsjednica predlaže

D N E V N I    R E D:


1. Prijedlog za postavljanje uspornika prometa na području Mjesnog odbora Novoselec, u ulici Senščak kod kbr. 13.– donošenje zaključka
2. Pitanja, prijedlozi i obavijesti.




Ad 1.  Prijedlog za postavljanje uspornika prometa na području Mjesnog odbora Novoselec, u ulici Senščak kod kbr. 13.– donošenje zaključka


                                                          ZAKLJUČAK

[bookmark: _GoBack]Vijeće Mjesnog odbora Novoselec jednoglasno donosi zaključak da Vijeća Gradske četvrti Gornja Dubrava podrži prijedlog građana i pošalje nadležne stručne prometne službe koje će utvrditi najbolju lokaciju za postavljanje uspornika prometa sa iscrtanim pješačkim prijelazom u ulici Senščak kod kbr. 13. Prijedlog je pokrenut od strane građana koji su uputili brojne pritužbe vezano za vozila koja ne poštuju ograničenje brzine u naseljenom mjestu i postojeće prometne znakove, vozila koja ugrožavaju sigurnost prelaska djece preko ceste na spomenutim kritičnim mjestima kako bi došla do stanice za školski i javni prijevoz, kao i radi sigurnosti ostalih sudionika u prometu. Građani koji stanuju u blizini spomenute lokacije prikupili su anketne listiće vezano za postavljanje navedenih uspornika prometa.
           
 

Ad 2. Pitanja, prijedlozi i obavijesti                                                      

                                                           ZAKLJUČAK


1. Dječji Vrtić Kolibri, podružnica Novoselec u dvorani Mjesne samouprave održao je mađioničarsku predstavu za djecu „Jozo Bozo“ 05.04.2022. u vremenskom periodu od 11:30 do 13:30.
2. Politička stranka Domovinski pokret priložila je zahtjev za povremenim korištenjem prostora mjesne samouprave sukladno tome Vijeće Mjesnog odbora Novoselec uz suglasnost ostalih korisnika termina odobrava zahtjev Političke stranke Domovinski pokret za povremeno korištenje prostora mjesne samouprave u terminu srijedom od 18-20 sati.

S obzirom da nema više pitanja, prijedloga i obavijesti Predsjednica zatvara sjednicu u 19:30 sati.

KLASA: 024-08/22-003/733
URBROJ: 251-13-11-5-22-2
Zagreb, 5. travnja 2022.

                                                                                               Predsjednica
 Vijeća mjesnog odbora Novoselec

                                                                                                                 Petra Križić

